Ljubomir

Ljubomir je župa u srednjovjekovnoj Bosni.

Župa Ljubomir smještena je sjeverno od Trebinja. Ona predstavlja planinski prostor koji je pogodan za razvoj  stočarstva. Centar Ljubomira bio je u Vrhpolju (Vrpolju). Ljubomir se pominje kontinuirano krajem 14. i u 15. vijeku. Jedne prilike januara 1397. Ljubomir je nazvan selom ('de villa Lyubomiri'), ali je teško taj podatak dovoditi u konkretnu vezu sa područjem župe Ljubomir, obzirom na to da nije rijetka situacija da sela dobijaju imena po najvažnijim prvacima u njima.

Područje Ljubomira bilo je u rukama vojvode Sandalja Hranića Kosače. Iz Ljubomira je Sandalj oktobra 1413. poslao svoga poslanika Pribislava Pohvalića u Dubrovnik sa zadatkom da izvrši određene izmjene u njegovom depozitu i da sredi pitanje njegovog posjeda koji je imao u Slanskom primorju. Najpoznatiji lik sa područja Ljubomira je knez Pokrajac Oliverović. Na ovom području staništa su imali Vlasi Ugarci, a među njima najpoznatija je bila porodica Dubravčići.

 Spomeni Ljubomira u srednjem vijeku 
Područje Ljubomira spominje se u više navrata tokom 14. i 15. vijeka.

 1397 
 “Radaua filia Bolicho de villa Lyubomiri locauit se et opera suas Damiano Marinum  ... ad annos quatuor”.Državni arhiv Dubrovnik, Serija - Diversa Cancellariae, Svezak - XXXII, Folija - 11 verso (datum: 11. januar 1397. godine).

 1417 
 “Marisslaua filia Pribislaui Pribignich de Glubomir locauit se et opera sua ad standum cum Ratcho Peruanouich pro annis quinque in mediate sequentibus”.Državni arhiv Dubrovnik, Serija - Diversa Cancellariae, Svezak - XLI, Folija - 67 verso (datum: 14. januar 1417. godine).

 1422 
 "Vlatchus Pribanouich de Glubomir legitime etatis locauit se et opera sua pro annis quatuor in mediate ad standum cum Johanne Petri de Sana textore pannorum ad dictam artem ... bonus et legalis famulus"Državni arhiv Dubrovnik, Serija - Diversa Notariae, Svezak - XIII, Folija - 225 (datum: 5. januar 1422. godine).

 Reference 

Kategorija:Izvori za historiju srednjovjekovne Bosne
Kategorija:Župe u srednjovjekovnoj Bosni‎